cyanic-selkie/wikianc huggingface dataset:
Ιλίσια
Θέση και γενική περιγραφή
Τα Άνω Ιλίσια είναι μία περιοχή βόρεια των Ιλισίων, από την οποία ξεκινά η Πανεπιστημιούπολη Ζωγράφου. Παλαιότερα, ονομαζόταν Κουπόνια ή Καμπούνια. Σήμερα ανήκουν διοικητικά στον Δήμο Ζωγράφου.
Παραπομπές
Κατηγορία:Συνοικίες και περιοχές Αθήνας
Γλώσσες της Ισλανδίας
μικρογραφία|Η δίγλωσση πινακίδα μπροστά από το Εθνικό Μουσείο της Ισλανδίας, στα ισλανδικά και τα αγγλικάΗ Ισλανδία είναι ιστορικά πολύ απομονωμένο και γλωσσικά ομοιογενές νησί, αλλά ωστόσο έχει γίνει σπίτι για πολλές γλώσσες. Η γαελική γλώσσα ήταν η μητρική γλώσσα πολλών από τους πρώιμους Ισλανδούς. Αν και η Ισλανδική ή η Σκανδιναβική γλώσσα κυριαρχεί, οι βόρειες εμπορικές διαδρομές έφεραν τα γερμανικά, αγγλικά, τα ολλανδικά, τα γαλλικά και τα βασκικά στην Ισλανδία. Ορισμένοι έμποροι και κληρικοί εγκαταστάθηκαν στην Ισλανδία κατά τη διάρκεια των αιώνων, αφήνοντας την επιρροή τους στον πολιτισμό, αλλά γλωσσικά κυρίως με εμπορικούς, ναυτικούς και θρησκευτικούς όρους. Εκτός από αυτά και τις λατινικές λέξεις, τα Ισλανδικά έχουν αλλάξει εντυπωσιακά λίγο από την αρχή της εγκατάστασης ανθρώπων στη χώρα (γύρω στον 9ο-10ο αιώνα).
Τα Ισλανδικά δεν είναι μόνο η εθνική γλώσσα, αλλά είναι τώρα «η επίσημη γλώσσα στην Ισλανδία» βάσει του Νόμου Αριθ. 61/2011, που εγκρίθηκε από το κοινοβούλιο το 2011. Η Ισλανδική Νοηματική Γλώσσα επίσης αναγνωρίστηκε επίσημα από το νόμο το 2011 ως μειονοτική γλώσσα με συνταγματικά δικαιώματα και η πρώτη γλώσσα της κοινότητας κωφών της Ισλανδίας. Κατά τη διάρκεια της δανικής κυριαρχίας, η δανική ήταν μια μειονοτική γλώσσα στην Ισλανδία, αν και σήμερα ομιλείται μόνο από ένα μικρό αριθμό μεταναστών.
Η μελέτη των αγγλικών και των δανικών (ή άλλης σκανδιναβικής γλώσσας) είναι υποχρεωτική για τους μαθητές σε σχολεία υποχρεωτικής εκπαίδευσης και επίσης σε πολλά προγράμματα δευτεροβάθμιων σπουδών, και έτσι η γνώση των δύο γλωσσών είναι ευρέως διαδεδομένη. Άλλες ξένες γλώσσες που μελετώνται συχνά είναι τα γερμανικά, τα ισπανικά και τα γαλλικά.
Οι προσωρινοί επισκέπτες και κάτοικοι αποτελούν ένα μεγάλο μέρος του πληθυσμού, ιδιαίτερα στην πρωτεύουσα Ρέικιαβικ.
Παραπομπές
Κατηγορία:Γλώσσες της Ισλανδίας
Διοικητική Επιτροπή της Ελλάδος (1832)
Διοικητική Επιτροπή της Ελλάδος (28 Μαρτίου 1832 - 25 Ιανουαρίου 1833) ονομάστηκε το κυβερνητικό σχήμα που δημιουργήθηκε στην Ελλάδα από την παραίτηση του Αυγουστίνου Καποδίστρια μέχρι και την έλευση του βασιλιά Όθωνα (Αντιβασιλεία).
Αμέσως μετά την παραίτηση και αποχώρηση από την Ελλάδα του Αυγουστίνου Καποδίστρια, και με έντονες τις πιέσεις των ξένων Αντιπρέσβεων (Edward Dawkins, Βρετανική Αυτοκρατορία, βαρώνος Achille de Rouen, Ιουλιανή Μοναρχία,Γαλλία και βαρώνος Rückmann, Ρωσική Αυτοκρατορία) που είχαν πάρει εντολή από την μόνιμη Διάσκεψη του Λονδίνου (με το πρωτόκολλο της 7ης Μαρτίου του 1832), να επιδιώξουν κυβέρνηση με την συμμετοχή όλων των παρατάξεων, η Γερουσία αποφάσισε να δημιουργήσει την Διοικητική Επιτροπή της Ελλάδος, για να κατευθύνει τις τύχες της χώρας μέχρι την προγραμματισμένη έλευση του βασιλιά.
(...)...Η σύνθεση της νέας Διοικητικής Επιτροπής, που προέκυψε μετά από ατέρμονες διαπραγματεύσεις ανάμεσα στον Κωλέττη, την Καποδιστριακή Γερουσία, τους Ρουμελιώτες οπλαρχηγούς και τους αντιπρέσβεις, αντιπροσώπευε ένα μείγμα αλληλοσυγκρουόμενων συμφερόντων σε τέτοια αναλογία που η λήψη οποιασδήποτε απόφασης, ακόμα και για επουσιώδη ζητήματα, ήταν πρακτικά αδύνατη.Στο εξής, η εκτελεστική εξουσία παρέλυσε εντελώς. Επί εννέα μήνες η χώρα τελούσε εν αναμονή της αντιβασιλείας.(...)
Κύριο έργο της «Διοικητικής Επιτροπής» ήταν η σύγκληση νέας Εθνοσυνέλευσης, η οποία ως μόνη αρμόδια θα έλυνε το κυβερνητικό αδιέξοδο. Η επίσημη έναρξη των συνεδριάσεων, έγινε στις 14 Ιουλίου (π. ημ.) του 1832 και η συνέλευση ονομάστηκε Δ΄ κατά συνέχειαν Εθνική των Ελλήνων Συνέλευση. Το σημαντικότερο ίσως ψήφισμα της Εθνοσυνέλευσης και αυτό που σίγουρα προκάλεσε την μεγαλύτερη αναρχία τους επόμενους μήνες ήταν το «Γ΄ Ψήφισμα»της 27ης Ιουλίου 1832, το οποίο διέλυσε τη Γερουσία και ζήτησε την αυθημερόν παράδοση του αρχείου της και της σφραγίδας της.
Η Γερουσία, αντέδρασε και αρνήθηκε να διαλυθεί, καταγγέλοντας μάλιστα την Εθνοσυνέλευση, ''(ότι...) ήθελε παραβή ουσιωδώς τα καθήκοντα της, εάν παρέδιδε την δύναμιν, την οποίαν ενεπιστεύθη εις ταύτην η ομόφωνος θέλησις του Έθνους εις την εν Αργεί Συνέλευσιν του αειμνήστου Κυβερνήτου Ι. Καποδίστρια (...)''. Η Εθνοσυνέλευση μετά από αυτήν την πράξη διαλύθηκε βίαια, και δεν τελείωσε ποτέ τις εργασίες της.
Μετά τη διάλυση της Εθνοσυνελεύσεως και την μείωση των μελών της «Διοικητικής Επιτροπής» (θάνατος Δ. Υψηλάντη, αναχώρηση για το Μόναχο, των Μπότσαρη και Πλαπούτα προκειμένου να συνοδεύσουν στην Ελλάδα τον Όθωνα), η αναρχία κορυφώθηκε. Η Ελλάδα, και κυρίως η Πελοπόννησος, είχαν παραδοθεί στα άτακτα σώματα στρατιωτών που λεηλατούσαν αδιάκοπα. Οι οπλαρχηγοί - Ρουμελιώτες και Πελοποννήσιοι- αποφάσισαν προκειμένου να επιβάλλουν την τάξη να ιδρύσουν μια «Στρατιωτική επιτροπή», η οποία διαιρεμένη σε τρεις γεωγραφικές περιφέρειες, προσπάθησε να επιβάλει την τάξη.
Η Γερουσία, αρχές Νοεμβρίου του 1832 κατέφυγε στο Άστρος και από εκεί, μαζί με όλους τους Έλληνες, περίμενε την Αντιβασιλεία.
Μέλη της Διοικητικής Επιτροπής
Καθώς ο σχηματισμός της «Διοικητικής Επιτροπής της Ελλάδος» ήταν προϊόν ατέρμονων διαβουλεύσεων και συναλλαγών μεταξύ καποδιστριακών και συνταγματικών, τα μέλη της άλλαξαν πολλές φορές. Έτσι έχουμε:
Η πρώτη «Διοικητική Επιτροπή» διορίστηκε από την Γερουσία στις 28 Μαρτίου 1832. Αποτελούνταν δε από τους: Αυτήν την απόφαση της Γερουσίας δεν την παραδέχτηκαν οι συνταγματικοί ζητώντας μεγαλύτερη συμμετοχή στην κυβέρνηση. Έτσι στις 2 Απριλίου 1832, και με δεδομένη την απόφαση του Θεόδωρου Κολοκοτρώνη να μην συμμετέχει στην Επιτροπή η Γερουσία αποφάσισε ''«(...)η συσταθείσα διοικητική επιτροπή καθίσταται επταμελής συγκειμένη εκ των κυρίων Γ. Κουντουριώτου, Δ. Υψηλάντου, Α. Ζαιμη, Α. Μεταξά, Ιω. Κωλέττη, Δ. Πλαπούτα και Σ. Τρικούπη (τον Τρικούπη τελικά, αντικατέστησε ο Κώστας Μπότσαρης) και αύτη θέλει αναλάβη τα χρέη της νομοτελεστικής εξουσίας υπό το όνομα διοικητική επιτροπή της Ελλάδος και θέλει κυβερνήσει μέχρι της ελεύσεως του ηγεμόνος της Ελλάδος,ή του τοποτηρητού αυτού, και κατά τα υπ' αριθμ. 277 καθήκοντα της παυσάσης τριμελούς διοικητικής επιτροπής (...)»'' Στις 21 Σεπτεμβρίου 1832 η Γερουσία, διόρισε ως Διοικητική Επιτροπή τα τρία εναπομείναντα μέλη:
Αναφορές
1832 Κατηγορία:1832
Παναθηναϊκό Κίνημα
Το Παναθηναϊκό Κίνημα (ακρωνύμιο: ΠΑΝ.ΚΙ.) είναι ελληνικό πολιτικό κόμμα με σύμβολο το τριφύλλι.
Ιστορικό
Συμμετείχε στις βουλευτικές εκλογές της 6ης Μαΐου και έλαβε 18 ψήφους, αν και δεν διέθετε ψηφοδέλτια. Όποιος ήθελε να ψηφίσει το κόμμα έγραφε ΠΑΝΑΘΗΝΑΪΚΟ ΚΙΝΗΜΑ πάνω σε ένα λευκό ψηφοδέλτιο και ο δικαστικός αντιπρόσωπος έβαζε μία σφραγίδα για να θεωρείται έγκυρο.
Στις βουλευτικές εκλογές του Ιουνίου του 2012 το Παναθηναϊκο Κίνημα αύξησε ραγδαία τα ποσοστά του, ανεβαίνοντας από τις 18 ψήφους που είχε στις εκλογές του Μαΐου σε 12.459 ψήφους, ποσοστό 0,20%.
Περαιτέρω αύξηση των ποσοστών του κινήματος έγινε κατά τις αυτοδιοικητικές εκλογές και τις Ευρωεκλογές 2014, οπότε και έλαβε ποσοστό 0,74%. Στις Ευρωεκλογές του 2014 υποψήφιος του κόμματος ήταν ο ιστορικός Αλέξανδρος Κιτροέφ. Επιτυχία θεωρήθηκε το γεγονός, ότι εξέλεξε έναν δημοτικό σύμβουλο στο Δήμο Αθηναίων.
Μετά τις αυτοδιοικητικές εκλογές και τις ευρωεκλογές του 2014 ο ως τότε πρόεδρος του κινήματος Θεόδωρος Μαραγκουδάκης παραιτήθηκε και η δράση του κινήματος ως πολιτικό κόμμα ανεστάλη. Δεν υπήρξε διάδοχος στη θέση του προέδρου. Παρέμεινε ως δημοτική παράταξη στο Δήμο Αθηναίων με επικεφαλής τον εκλεγμένο δημοτικό σύμβουλο Νικόλαο Αβραμίδη.
Στις εκλογές του Ιανουαρίου του 2015 με δήλωσή του, δεν συμμετείχε, όπως και στις εκλογές του Σεπτεμβρίου του 2015.
Στις αυτοδιοικητικές εκλογές του 2019 στο Δήμο Αθηναίων ο εκλεγμένος δημοτικός σύμβουλος με το Παναθηναϊκό Κίνημα Νικόλαος Αβραμίδης ανακοίνωσε την υποψηφιότητά του με τον υποστηριζόμενο από τη Νέα Δημοκρατία συνδυασμό "Αθήνα Ψηλά" του Κώστα Μπακογιάννη.
Δηλώσεις Αβραμίδη για το γηπεδικό
Ο Νίκος Αβραμίδης, ως Γενικός Γραμματέας του Παναθηναϊκού Κινήματος, είχε μετάσχει το 2013 ως κύριος ομιλητής στην παρουσίαση του πλάνου της Μεγάλης Λεωφόρου, ενώ το 2019 τάχθηκε υπέρ του Βοτανικού και της Διπλής Ανάπλασης, επειδή ο Παναθηναϊκός δεν έχει τίτλο ιδιοκτησίας του γηπέδου της Λεωφόρου, καθώς σύμφωνα με την Εφημερίδα της Κυβερνήσεως (21 Ιουλίου 1924) το οικόπεδο της Λεωφόρου ανήκει στον Δήμο Αθηναίων.
Το 2021 ανέλαβε πρόεδρος ο Ιωάννης Αλεβίζος ο οποίος από τότε κάνει πολλές προσπάθειες για την ανασυγκρότηση του κινήματος το οποίο συμμετείχε στις εκλογές της 25ης Ιουνίου.
Εξωτερικοί σύνδεσμοι
Κατηγορία:Ελληνικά πολιτικά κόμματα Κατηγορία:Παναθηναϊκός Α.Ο.
Αλί Μιρζά Σαφαβί
Ο Αλί Μιρζά Σαφαβί, γνωστός και ως Σολτάν-Αλί Σαφαβί (απεβ. το 1494) μέλος της δυναστείας των Σαφαβιδών, ήταν ο προτελευταίος επικεφαλής τού τάγματος των Σαφαβιδών. Έχοντας ανησυχήσει για την πολιτική του δύναμη, ο Aλί Μιρζά συνελήφθη από τους Aκ Κογιουνλού και πέρασε αρκετά χρόνια αιχμάλωτος στο Φαρς, πριν απελευθερωθεί το 1493 από τον πρίγκιπα Ροστάμ. Στην επόμενη περίοδο, αυτός και οι άνδρες του βοήθησαν τον πρίγκιπα να νικήσει τον Μπαϊσονκόρ μπιν Γιακούμπ. Ένα χρόνο αργότερα όμως, το 1494, αντιλαμβανόμενος πλέον το τάγμα των Σαφαβιδών ως απειλή για τη δική του θέση, ο Ροστάμ διέταξε την εκτέλεση τού Αλί Μιρζά. Συνειδητοποιώντας την αναπόφευκτη μοίρα του, λίγο πριν αποβιώσει, ο Αλί Μιρζά διόρισε διάδοχό του τον αδελφό του Ισμαήλ. Ο Ισμαήλ, με τη σειρά του, έφτασε τελικά να ιδρύσει την αυτοκρατορία των Σαφαβιδών, με το βασιλικό όνομα Ισμαήλ Α΄ (βασ. 1501–1524).
Βιογραφία
Ο Aλί Μιρζά ήταν ο μεγαλύτερος γιος τού Σεΐχ Χαϊντάρ από τη σύζυγό του Aλάμ-Σαχ Μπεγκούμ (Χαλιμά, Mάρθα), κόρη τού Ουζούν Χασάν από τη Δέσποινα Χατούν (Θεοδώρα Μεγάλη Κομνηνή). Σύμφωνα με τον Κασέμ Μπεγκ Ταμπριζί, γεννήθηκε το 1469/1470 στο χωριό Σαμ Ασμπίi, στα περίχωρα τού Aρνταμπίλ.
Διαδέχθηκε τον πατέρα του ως επικεφαλής τού τάγματος των Σαφαβιδών μετά το τέλος εκείνου στο Ταμπασαράν τού Νταγκεστάν το 1488. Ο Αλί Μιρζά ήταν ο πρώτος επικεφαλής τού τάγματος των Σαφαβιδών, που ανέλαβε τον τίτλο τού Παντεσά. Σύμφωνα με τον Ρότζερ Σέιβορι (1985), αυτό ήταν «μία ξεκάθαρη ένδειξη ότι σε αυτό το στάδιο οι Σαφαβίδες φιλοδοξούσαν να αποκτήσουν εγκόσμια, καθώς και πνευματική εξουσία». Η απόδοση τού τίτλου τού Σολτάν, που δόθηκε στον Aλί Μιρζά από μεταγενέστερους ιστορικούς, είναι αμφίβολη. Ο Aλί Μιρζά μάλλον δεν χρησιμοποίησε ο ίδιος τον τίτλο, σύμφωνα με τον Σέιβορι.
Ο Aλί Μιρζά πέρασε περισσότερα από τέσσερα χρόνια στη φυλακή. Τελικά απελευθερώθηκε το 1493 από έναν πρίγκιπα των Aκ Κογιουνλού, που ονομαζόταν Ροστάμ, ο οποίος έτυχε να είναι ένας από τους διεκδικητές τού θρόνου μετά το τέλος τού Γιακούμπ μπιν Ουζούν Χασάν το 1490. Ο Ροστάμ ήθελε να χρησιμοποιήσει τον Αλί Μιρζά και τους οπαδούς του (δηλ. τα μέλη τού τάγματος των Σαφαβιδών) για να καταλάβει τον θρόνο. Με τη σειρά του, ο Ροστάμ φέρεται να υποσχέθηκε στον Αλί Μιρζά να τού δώσει «τον θρόνο τού Ιράν μετά το τέλος του». Στην περίοδο που ακολούθησε, το 1493, ο Aλί Μιρζά και οι άνδρες του βοήθησαν τον Rοστάμ να νικήσει τον διεκδικητή Μπαϊσονκόρ μπιν Γιακούμπ. Ωστόσο, αμέσως μετά, το 1494, ο Ροστάμ συνειδητοποίησε ότι ο Αλί Μιρζά και το τάγμα του αποτελούσαν πραγματική απειλή για τη δική του θέση, και έτσι διέταξε τη σύλληψη τού Αλί Μιρζά και των αδελφών του. Ο Aλί Μιρζά και τα αδέλφια του, συνοδευόμενοι από μία μικρή ακολουθία, κατάφεραν να δραπετεύσουν από το στρατόπεδο τού Ροστάμ, και κινήθηκαν προς το Aρνταμπίλ. Ωστόσο ο Ροστάμ γνώριζε ότι η επανένωση του Αλί Μιρζά και των ανδρών του θα μπορούσε να σημάνει πιθανό κίνδυνο για τη δική του θέση. Έτσι «έστειλε δύναμη για καταδίωξη» των φυγάδων.
Συνειδητοποιώντας τη δική του αναπόφευκτη μοίρα, ο Αλί Μιρζά διόρισε τον αδελφό του Ισμαήλ ως διάδοχό του και τον διέταξε να προχωρήσει για να φτάσει στο Αρνταμπίλ. Ο ίδιος ο Aλί Μιρζά πιάστηκε από τα στρατεύματα των Ακ Κογιουνλού στο Σαμασμπί κοντά στο Aρνταμπίλ και σκοτώθηκε. Με εντολή της μητέρας του, Aλάμ-Σαχ Μπεγκούμ (Χαλιμά, Μάρθας), το σώμα του μεταφέρθηκε στο Aρνταμπίλ, όπου και τάφηκε. Ο αδελφός του Ισμαήλ ίδρυσε τελικά την αυτοκρατορία των Σαφαβιδών μερικά χρόνια αργότερα, και έγινε γνωστός ως βασιλιάς Ισμαήλ Α΄ (βασ. 1501–1524).
Πηγές
Κατηγορία:Σαφαβίδες
Αρά Σιράζ
Ο Αρά Σιράζ (αρμενικά: Արա Շիրազ, 8 Ιουνίου 1941 – 18 Μαρτίου 2014) ήταν διακεκριμένος Αρμένιος γλύπτης.
Βιογραφία
Γεννήθηκε τον Ιούνιο του 1941 στο Γερεβάν της ΣΣΔ Αρμενίας ως Αραμάζντ Καραπετιάν και ήταν γιος των ποιητών Χοβχανές Σιράζ (ψευδώνυμο του Χοβχανές ή Ονίκ Καραπετιάν) και Σίλβα Καπουτικιάν. Σπούδασε στο Κρατικό Ινστιτούτο Καλών Τεχνών και Θεάτρου του Γερεβάν από όπου αποφοίτησε το 1966. Κατά τη διάρκεια της καριέρας του παρουσίασε τα έργα του τόσο εντός Σοβιετικής Ένωσης (Μόσχα, Λένινγκραντ, Τιφλίδα, Ρίγα κλπ ), όσο και στο εξωτερικό (π.χ. στη Γαλλία). Υπήρξε μέλος της Ένωσης Καλλιτεχνών της Αρμενίας (της οποίας διετέλεσε πρόεδρος από το 1987 μέχρι το 1993), καθώς και της αντίστοιχης Ένωσης Καλλιτεχνών της ΕΣΣΔ. Τον Φεβρουάριο του 2014 υπέστη καρδιακό επεισόδιο με αποτέλεσμα να διακομιστεί σε νοσοκομείο του Γερεβάν όπου απεβίωσε στις 18 Μαρτίου του ίδιου έτους.
Έργο
Ο Σιράζ ανήκει στη γενιά των Αρμενίων γλυπτών που αναδείχτηκαν κατά τις δεκαετίες του 1960 και του 1970, ενώ το έργο του έχει ταυτιστεί σε μεγάλο βαθμό με την πρωτεύουσα της Αρμενίας, Γερεβάν. Μεταξύ των γλυπτών του περιλαμβάνονται το ύψους 9 μέτρων άγαλμα του Αρμένιου εθνικού ήρωα Αντρανίκ Οζανιάν κοντά στον καθεδρικό ναό του Γερεβάν (όπου ο Οζανιάν εικονίζεται πάνω σε δύο άλογα, τα οποία συμβολίζουν της ιστορικές περιοχές της Ανατολικής και Δυτικής Αρμενίας ή σύμφωνα με άλλη εκδοχή το σύγχρονο αρμενικό κράτος και τους Αρμένιους της Διασποράς ) του Αμερικοαρμένιου λογοτέχνη Ουίλιαμ Σαρογιάν και του σκηνοθέτη Σεργκέι Παρατζάνοφ στους τάφους τους στο Πάνθεον του Κομίτας, οι προτομές του ηθοποιού Φρουνζίκ Μχερ Μκρντσιάν στο Γκιουμρί και του παγκόσμιου πρωταθλητή στο σκάκι Τιγράν Πετροσιάν στην περιοχή Κέντρον του Γερεβάν, το γλυπτό του ποιητή Παρουίρ Σεβάκ και το μνημείο του κομμουνιστή ηγέτη Αλεξάντερ Μιασνικιάν που ανεγέρθηκε το 1980 (αμφότερα στο Γερεβάν) κ.ά.
Άλλα έργα του Σιράζ βρίσκονται στο Μουσείο Σύγχρονης Τέχνης της Αρμενίας, την Εθνική Πινακοθήκη της Αρμενίας, την Πινακοθήκη Τρετιακόφ, καθώς και σε ιδιωτικές συλλογές ανά τον κόσμο.
Βιβλιογραφία
Κατηγορία:Αρμένιοι γλύπτες Κατηγορία:Σοβιετικοί αρμενικής καταγωγής
Τζακ ο Αντεροβγάλτης
μικρογραφία|Επιστολή η οποία στάλθηκε στις αρχές της εποχής και θεωρείται πως έχει αρκετά στοιχεία αυθεντικότητας και πιθανώς προέρχεται από τον πραγματικό δολοφόνο. Είναι επίσης γνωστή ως η επιστολή από την Κόλαση Τζακ ο Αντεροβγάλτης (αγγλικά: Jack the Ripper) είναι το ψευδώνυμο που δόθηκε σε έναν αγνώστου ταυτότητας δολοφόνο ο οποίος δρούσε στην περιοχή Ουάιτσάπελ του Λονδίνου στα τέλη του 19ου αιώνα ξεκινώντας από το 1888. Το όνομα άρχισε να χρησιμοποιείται απο την μέρα που κάποιος έστειλε ένα γράμμα στο Κεντρικό Γραφείο Ειδήσεων του Λονδίνου, ισχυριζόμενος πως είναι ο δολοφόνος με αυτό το όνομα.
Τα θύματα ήταν γυναίκες οι οποίες έβγαζαν χρήματα ως πόρνες. Οι φόνοι συνέβαιναν σε δημόσιους χώρους (εκτός από τον φόνο της Μαίρη Τζέιν Κέλλυ) την νύχτα ή τα ξημερώματα. Ο λαιμός των θυμάτων ήταν κομμένος και το σώμα ήταν ακρωτηριασμένο. Διάφορες θεωρίες υποστηρίζουν πως τα θύματα στραγγαλίζονταν πρώτα έτσι ώστε να μην φωνάζουν, κάτι το οποίο εξηγεί και την έλλειψη αίματος στις σκηνές των εγκλημάτων. Η αφαίρεση των εσωτερικών οργάνων από τρία θύματα έκανε μερικούς αστυνομικούς της εποχής να πιστεύουν πως ο δολοφόνος κατείχε ανατομική ή χειρουργική γνώση.
Οι εφημερίδες άρχισαν να δίνουν όλο και πιο εκτεταμένη προβολή στο θέμα, κυρίως στην αγριότητα των επιθέσεων και στην αδυναμία της αστυνομίας στο να συλλάβει τον δολοφόνο, ο οποίος φαίνεται ότι ξέφευγε από την αστυνομία για μερικά λεπτά καθώς γινόταν ένα με τις σκιές.
Κλιματική αλλαγή στην Κύπρο
Η κλιματική αλλαγή στην Κύπρο προβλέπεται να οδηγήσει σε αυξανόμενες θερμοκρασίες (μαζί με άλλες αρνητικές επιπτώσεις της κλιματικής αλλαγής) με ταχύτερο ρυθμό από πολλές άλλες περιοχές του πλανήτη. Η Κύπρος είναι ένα νησιωτικό έθνος στη Μέση Ανατολή, με χαμηλά επίπεδα βροχοπτώσεων.
Τζακ ο Αντεροβγάλτης
Επειδή η ταυτότητα του δολοφόνου δεν επιβεβαιώθηκε ποτέ η ιστορία των γεγονότων έχει λάβει και ένα χαρακτήρα αστικού μύθου με μια μίξη ιστορικών και φανταστικών στοιχείων. Πολλοί συγγραφείς, ιστορικοί και ερασιτέχνες ερευνητές έχουν προτείνει διάφορες θεωρίες σχετικά με την ταυτότητα (ή ταυτότητες) του δολοφόνου και των θυμάτων του.
Κλιματική αλλαγή στην Κύπρο
Εκπομπές αερίων θερμοκηπίου
Δεν υπάρχουν αρκετοί σταθμοί φόρτισης για τα ηλεκτρικά αυτοκίνητα.
Τζακ ο Αντεροβγάλτης
Το Λονδίνο της εποχής
Η πλειονότητα των φόνων γενικά, αλλά και ειδικά αυτών που αποδίδονται στον Τζακ τον Αντεροβγάλτη, έλαβαν χώρα στο δεύτερο μισό του 1888, παρόλο που οι βάναυσες δολοφονίες στο Ουάιτσάπελ κράτησαν τουλάχιστον μέχρι το 1891. Κάποιοι από τους φόνους περιελάμβαναν αποτρόπαιες πράξεις, όπως ξεκοίλιασμα και ακρωτηριασμούς και έτυχαν ιδιαίτερης προβολής από τα μέσα ενημέρωσης. Οι φήμες ότι οι φόνοι αυτοί σχετίζονταν μεταξύ τους, εντάθηκαν μέσα στους πρώτους φθινοπωρινούς μήνες, όταν τα μέσα ενημέρωσης και η Σκότλαντ Γιαρντ δέχτηκαν μια σειρά ενοχλητικών επιστολών που σκοπό είχαν να αναλάβουν την ευθύνη για κάποιους ή για όλους τους φόνους. Ένα από τα γράμματα μάλιστα συνοδευόταν από ένα ανθρώπινο νεφρό. Παραλήπτης του ήταν ο Τζωρτζ Λασκ της Επιτροπής της ομάδας επαγρύπνησης του Ουάιτσάπελ. Εξαιτίας του εξωπραγματικά αποτρόπαιου χαρακτήρα των φόνων και του τρόπου με τον οποίο προέβαλαν το θέμα τα μέσα ενημέρωσης, το κοινό άρχισε να πιστεύει πως αυτός που διέπραξε τους φόνους ήταν ένα άτομο και ήταν κατά συρροήν δολοφόνος. Και παρά την αδυναμία των ερευνών να συνδέσουν τους φόνους που επακολούθησαν με εκείνους του 1888, ο μύθος του εδραιώθηκε για τα καλά.
Κλιματική αλλαγή στην Κύπρο
Αλλαγές θερμοκρασίας και καιρού
Λόγω της τοποθεσίας της, η Κύπρος έχει πάρα πολλές ημέρες με ηλιοφάνεια, με τον ήλιο να λάμπει στο 75% των ωρών της ημέρας όλο το έτος.
Τζακ ο Αντεροβγάλτης
Θύματα
μικρογραφία|Χάρτης της περιοχής με απεικόνιση των τοποθεσιών όπου συνέβησαν οι δολοφονίες Δεν είναι ξεκάθαρο πόσες ακριβώς γυναίκες σκότωσε ο Τζακ ο Αντεροβγάλτης. Είναι γενικά αποδεκτό ότι δολοφόνησε πέντε, αν και κάποιοι υποστηρίζουν πως ήταν τέσσερις και κάποιοι άλλοι επτά ή περισσότερες. Οι πέντε γυναίκες που επίσημα θεωρούνται θύματα του Αντεροβγάλτη είναι:
Εκτός από αυτές τις πέντε, υπάρχουν αρκετά καλοί λόγοι να πιστέψουμε ότι το πρώτο θύμα ήταν, στην πραγματικότητα, η Μάρθα Τάμπραμ (Martha Tabram) η οποία δολοφονήθηκε την Τρίτη 7 Αυγούστου, 1888, όπως και υπάρχουν αρκετές αμφιβολίες για το κατά πόσον η Στραιντ ήταν, όντως, θύμα του Αντεροβγάλτη.
Κλιματική αλλαγή στην Κύπρο
Αλλαγές θερμοκρασίας και καιρού
Το κλίμα έχει αλλάξει σημαντικά κατά τη διάρκεια του 20ου αιώνα. Οι μετρήσεις που έγιναν στην πρωτεύουσα της Λευκωσίας δείχνουν αύξηση της μέσης θερμοκρασίας από τους 18.9 °C στις αρχές του 20ου αιώνα σε 19.7°C στα τέλη του 20ού αιώνα. Σύμφωνα με τη Μετεωρολογική Υπηρεσία, οι βροχοπτώσεις έχουν επίσης μειωθεί με ρυθμό 1 χιλιοστομέτρου ανά έτος κατά τη διάρκεια του 20ου αιώνα. Οι θερμοκρασίες των βαθέων υδάτων έχουν επίσης αυξηθεί κατά 0.12 °C μεταξύ των ετών 1959 και 1989.
Τζακ ο Αντεροβγάλτης
Οι έρευνες
Ωστόσο η υπόθεση περιπλέκτηκε ακόμα περισσότερο καθώς κατά τη διάρκεια της απουσίας του νεοδιοριζόμενου αρχηγού της Διεύθυνσης Εγκληματολογικών Ερευνών, Σερ Ρόμπερτ Άντερσον, μεταξύ 7 Σεπτεμβρίου και 15 Οκτωβρίου 1888, οι Τσάπμαν, Στράιντ και Ήντοους σκοτώθηκαν. Αυτό ώθησε τον Επικεφαλής Επιθεωρητή της μητροπολιτικής αστυνομίας, Σερ Τσαρς Ουάρεν, να ορίσει τον αστυνομικό διευθυντή Ντόναλντ Σουάνσον υπεύθυνο για τον συντονισμό των ερευνών για την Σκότλαντ Γιάρντ. Οι σημειώσεις του Σουάνσον έχουν διασωθεί.
Κλιματική αλλαγή στην Κύπρο
Αλλαγές θερμοκρασίας και καιρού
Οι προβλεπόμενες αυξήσεις στο εύρος της θερμοκρασίας εκτιμώνται μεταξύ 3.6 °C και 5 °C μέχρι το τέλος του αιώνα. Ο αριθμός των πολύ ζεστών ημερών στο νησί προβλέπεται να αυξηθεί κατά περισσότερο από δύο επιπλέον εβδομάδες ετησίως, με πιθανό αποτέλεσμα τη μετατροπή επιπλέον 9 ημερών σε ημέρες χωρίς βροχόπτωση.
Τζακ ο Αντεροβγάλτης
Οι έρευνες
Η δυσαρέσκεια προς τις προσπάθειες της αστυνομίας, οδήγησε μια ομάδα εθελοντών που κατοικούσαν στο Ηστ Εντ να σχηματίσουν ένα γκρουπ τη λεγόμενη ομάδα επαγρύπνησης Ουάιτσάπελ. Η επιτροπή αυτή επίσης περιπολούσε στους δρόμους του Λονδίνου ψάχνοντας για υπόπτους, και ζητούσε από την κυβέρνηση να αυξήσει την αμοιβή για όσους θα έδιναν πληροφορίες σχετικά με την υπόθεση. Επίσης προσέλαβαν ιδιωτικούς ντετέκτιβ να ανακρίνουν αυτόπτες μάρτυρες ανεξάρτητα από την Αστυνομία. Η επιτροπή δρούσε υπό τις οδηγίες του Τζωρτζ Λασκ το 1888. Ο Άλμπερτ Μπάρχετ, στα 1889, λέγεται πως ήταν επικεφαλής ενός ανάλογου γκρουπ.
Κλιματική αλλαγή στην Κύπρο
Υδάτινοι πόροι
Η Κύπρος βρίσκεται στην Ανατολική Μεσόγειο, η οποία βρίσκεται μεταξύ των γεωγραφικών περιοχών με την μεγαλύτερη ευαλωτότητα στην κλιματική αλλαγή. Λόγω του μικρού χρόνου παραμονής των υδάτων, η Μεσόγειος Θάλασσα θεωρείται καυτό σημείο για τις επιπτώσεις της κλιματικής αλλαγής. Σύμφωνα με τις προβλέψεις για την αλλαγή του κλίματος στο μέλλον, η Μεσόγειος Θάλασσα θα μπορούσε να γίνει θερμότερη. Η μείωση των βροχοπτώσεων στην περιοχή θα μπορούσε να οδηγήσει σε μεγαλύτερη εξάτμιση των υδάτων αυξάνοντας την αλατότητα της Μεσογείου. Λόγω των μεταβολών της θερμοκρασίας και της αλατότητας, η Μεσόγειος Θάλασσα μπορεί να γίνει πιο στρωματοποιημένη μέχρι τα τέλη του 21ου αιώνα, με αξιοσημείωτες συνέπειες στην κυκλοφορία του νερού και τη βιογεωχημεία.
Τζακ ο Αντεροβγάλτης
Οι έρευνες
Τον Σεπτέμβριο του 2014, ο συγγραφέας Ράσελ Έντουαρτς ανακοίνωσε ότι ανακάλυψε την ταυτότητα με βάση το DNA. Βρήκε προς πώληση ένα ματωμένο σάλι από την Κάθριν Ήντοους το οποίο μετά από ταυτοποίηση DNA αντιστοιχήθηκε με τον 23χρονο Πολωνό μετανάστη Άαρον Κοσμίνσκι που εργάζονταν ως κουρέας στο Λονδίνο της εποχής.
Μια πρώτη αναφορά στην έννοια "προφίλ του εγκληματία"
Μετά την αθώωση του, Ντάνιελ Μνάχτεν (Daniel M'Naghten) το 1843, και την καθιέρωση των κανόνων του Μνάχτεν, οι γιατροί ολοένα και περισσότερα άρχισαν να αναμειγνύονται στον καθορισμό του αν ο κατηγορούμενος (για υποθέσεις δολοφονίας) έπασχε από ψυχασθένειες. Αυτό σε συνδυασμό με την ολοένα και μεγαλύτερη σημασία που αποκτούσε η ιατρική επιστήμη την ίδια περίοδο, οδήγησε σε μια αύξηση της συχνότητας με την οποία ενεπλέκοντο οι παθολόγοι στη διαδικασία των ερευνών. Η δουλειά τους περιελάμβανε την μεταχείριση των εγκληματιών που θεωρούνταν περισσότερο τρελοί παρά κακοί. Δεν είναι λοιπόν παράλογο που το 1880 ήδη εθεωρείτο απαραίτητη η άποψη τους σχετικά με τα χαρακτηριστικά του κατηγορούμενου. μικρογραφία|Σκίτσα και αναπαραστάσεις από εφημερίδα της εποχής Η πρώτη τέτοιου είδους "άποψη", αντίγραφο της οποίας διασώζεται μέχρι σήμερα είναι αυτή που έδωσε ο χειρουργός της αστυνομίας Δρ. Τόμας Μποντ (Thomas Bond), τον Νοέμβριο του 1888, σε ένα γράμμα του προς τον Δρ.Ρόμπερτ Άντερον (Robert Anderson), επικεφαλής της αστυνομίας του Λονδίνου, και αφορά στον χαρακτήρα του "δολοφόνου του Ουάιτσάπελ". Μετά τον φόνο της Κάθριν Ήντοους, ο Άντερσον ζήτησε από τον Μποντ να δώσει την άποψή του, καθώς είχαν ακουστεί πολλά σχετικά με τις γνώσεις και ικανότητες του δολοφόνου πάνω στην χειρουργική. Σύμφωνα με τον ερευνητή ψυχολόγο Ντέιβιντ Κάντερ (David Canter) οι προτάσεις του Δρ. Μποντ πιθανότατα να είχαν χαρακτηριστεί από τη σημερινή αστυνομία έξυπνες και εύστοχες. Ο Μποντ βάσισε την εκτίμησή του πάνω σε προσωπική εξέταση τού περισσότερο ακρωτηριασμένου θύματος και στις σημειώσεις των προηγούμενων φόνων.
Κλιματική αλλαγή στην Κύπρο
Συμφωνία του Παρισιού
Η Συμφωνία του Παρισιού είναι μια διεθνής συμφωνία που εγκρίθηκε κατά τις διεργασίες της διάσκεψης για το κλίμα του 2015, με κύριο στόχο της να περιορίσει την υπερθέρμανση του πλανήτη κάτω από 1.5 βαθμούς Κελσίου σε σύγκριση με τα προβιομηχανικά επίπεδα. Ως Εθνικά Καθορισμένες Συνεισφορές αποκαλούνται τα σχέδια για την καταπολέμηση της κλιματικής αλλαγής, τα οποία είναι προσαρμοσμένα για κάθε χώρα. Κάθε συμβαλλόμενο μέρος της συμφωνίας έχει διαφορετικούς στόχους με βάση τις ιστορικές κλιματολογικές καταγραφές και τις συνθήκες που επικρατούν στην εκάστοτε χώρα. Όλος ο στόχος για κάθε χώρα αναφέρεται στους εθνικά καθορισμένους στόχους τους.
Τζακ ο Αντεροβγάλτης
Μια πρώτη αναφορά στην έννοια "προφίλ του εγκληματία"
μικρογραφία|150x150px|Επίσημη φωτογραφία της αστυνομίας που δείχνει την σκηνή φόνου της [[Μαίρη Τζέιν Κέλλυ.|αριστερά]]Ο Δρ. Μποντ ήταν απόλυτα σίγουρος ότι ο δολοφόνος δεν είχε την παραμικρή ιδέα από ανατομία, επιστήμη ή έστω τις τυπικές γνώσεις ενός χασάπη. Σύμφωνα με την άποψη του, "ο δολοφόνος πρέπει να ήταν τύπος μοναχικός, που περιοδικά κυριευόταν από ανθρωποκτονική ή ερωτική μανία". Ο χαρακτήρας των ακρωτηριασμών υποδήλωνε πιθανότατα 'τάσεις σατυρίασης'. Ο Δρ. Μποντ επίσης δήλωσε πως "η ανθρωποκτονική τάση μπορεί να προέκυψε μέσα από εκδικητικές ή μελαγχολικές σκέψεις, ή ακόμα ακόμα να οφείλεται σε θρησκευτική μανία".
Ύποπτοι θεωρήθηκαν πολλοί: αποσχηματισμένοι κληρικοί, μνησίκακες μαίες, ακόμα κι ένας γορίλλας ενός πλανόδιου ζωολογικού κήπου, ενώ ο Άρθουρ Κόναν Ντόυλ υποστήριξε πως ήταν ο δράστης γυναίκα ή ένας διεστραμμένος άντρας ντυμένος γυναικεία. Ο περιφημότερος από τους υπόπτους θεωρήθηκε ο Εδουάρδος, δούκας του Κλάρενς, εγγονός της βασίλισσας Βικτωρίας, κι αυτό λόγω της διανοητικής καθυστέρησης του λόγω της σύφιλης από την οποία είχε προσβληθεί σε ηλικία 16 ετών μετά από κρουαζιέρα στην Άπω Ανατολή, αρρώστια που επενέργησε στον εγκέφαλό του.
Κλιματική αλλαγή στην Κύπρο
Στρατηγική για την επίτευξη των στόχων για το κλίμα
Η κάθε χώρα έχει διαφορετικούς τρόπους για την επίτευξη των καθορισμένων στόχων ανάλογα με τους πόρους που διαθέτει. Στην περίπτωση της Κύπρου και της Ευρωπαϊκής Ένωσης καθιερώνεται η ακόλουθη προσέγγιση για την υποστήριξη του κυπριακού σχεδίου για την κλιματική αλλαγή.
Τζακ ο Αντεροβγάλτης
Μια πρώτη αναφορά στην έννοια "προφίλ του εγκληματία"
Ο Τζορτζ Μπέρναρντ Σω ισχυρίστηκε πως ο δολοφόνος με τα φρικιαστικά του εγκλήματα ήθελε να κάνει την κοινή γνώμη να αντιληφθεί την ανάγκη εξαλείψεως αυτών των εστιών ηθικής σήψεως των κακόφημων συνοικιών των μεγαλουπόλεων ή πως ήθελε να να δίξει με έμμεσο τρόπο την επικινδυνότητα αυτού του τρόπου ζωής που έιχαν οι πιο φτωχοί άνθρωποι.
Κλιματική αλλαγή στην Κύπρο
Εξωτερικοί σύνδεσμοι
Κατηγορία:Περιβάλλον της Κύπρου Κυπρος Κατηγορία:Σελίδες με μη επιθεωρημένες μεταφράσεις
Τζακ ο Αντεροβγάλτης
Τα γράμματα προς τις αρχές
μικρογραφία|Η επιστολή προς το αφεντικό Ενόσω διαπράττονταν οι φόνοι, η αστυνομία και οι εφημερίδες δέχτηκαν χιλιάδες γράμματα που αφορούσαν στην υπόθεση. Κάποια από αυτά ήταν από άτομα των οποίων η πρόθεση ήταν απλά να βοηθήσουν, όμως στην μεγάλη τους πλειοψηφία θεωρήθηκαν άχρηστα και αγνοήθηκαν.
Μεγαλύτερο ενδιαφέρον φαίνεται να έχουν τα εκατοντάδες γράμματα που υποτίθεται πως είχαν γραφτεί από τον ίδιο τον δολοφόνο. Και πάλι τα περισσότερα από αυτά ήταν ψεύτικα και σχεδόν κανένα δε θεωρείται αυθεντικό. Από αυτά πάντως που υποτίθεται πώς όντως έχει γράψει ο ίδιος ο δολοφόνος τρία είναι αυτά που ξεχωρίζουν.
«Αγαπητό αφεντικό»
Το γράμμα γνωστό ως αγαπητό αφεντικό (Dear boss) γράφτηκε στις 25 Σεπτεμβρίου του 1888, ταχυδρομήθηκε και παρελήφθη στις 27 από το Κεντρικό Πρακτορείο ειδήσεων ενώ προωθήθηκε στην Σκότλαντ Γιάρντ στις 29. Αρχικά θεωρήθηκε επίσης ψεύτικο, αλλά η άποψη αυτή αναθεωρήθηκε όταν η Ήντοους βρέθηκε τρεις μέρες αργότερα από την ημερομηνία που είχε γραφτεί το γράμμα με μερικώς κομμένο το αυτί της. Στο γράμμα περιλαμβανόταν η φράση «θα κουτσουρέψω το αυτί της κυρίας». Η Αστυνομία δημοσίευσε το γράμμα την πρώτη του Οκτώβρη σε περίπτωση που κάποιος αναγνώριζε τον γραφικό χαρακτήρα, αλλά η προσπάθεια δεν απέδωσε. Το προσωνύμιο "Τζακ ο Αντεροβγάλτης" πρωτοχρησιμοποιήθηκε σε αυτό το γράμμα και αμέσως τράβηξε τη προσοχή. Τα περισσότερα από τα επόμενα γράμματα αντέγραφαν το ύφος αυτού. Μετά τους φόνους οι αστυνομικοί δήλωσαν πως το γράμμα είναι ψεύτικο και το απέδωσαν σε έναν τοπικό δημοσιογράφο.
«Ο σκανδαλιάρης Τζακ»
μικρογραφία|200x200px|Το γράμμα από τον σκανδαλιάρη Τζακ (saucy Jack) Το καρτ-ποστάλ με τίτλο «Ο σκανδαλιάρης Τζακ» (saucy Jack) ταχυδρομημένο την πρώτη Οκτώβρη του 1888 προς το κεντρικό πρακτορείο ειδήσεων, είχε γραφικό χαρακτήρα παρόμοιο με το προηγούμενο γράμμα. Αναφέρει πως τα δύο θύματα — η Στράιντ και η Ήντοους — είχαν δολοφονηθεί πολύ κοντά το ένα με το άλλο: "διπλό το χτύπημα αυτή τη φορά". Λέχθηκε πως το γράμμα είχε ταχυδρομηθεί πριν κοινοποιηθούν οι φόνοι από την αστυνομία, οπότε ήταν απίθανο κάποιος παρανοϊκός να γνώριζε ήδη τόσα. Παρόλο που είχε ταχυδρομηθεί περισσότερες από 24 ώρες αφού είχαν γίνει οι δολοφονίες, οι λεπτομέρειες σχετικά με αυτές είχαν γνωστοποιηθεί σε δημοσιογράφους και κατοίκους πολύ πιο μετά. Πάλι οι αστυνομικοί αργότερα είπαν πώς ο ίδιος δημοσιογράφος που είχε γράψει και το γράμμα προς το αγαπημένο αφεντικό, είχε γράψει και αυτό.
Το γράμμα «από την Κόλαση»
Είναι επίσης γνωστό ως «το γράμμα του Λασκ» (Lusk's letter) και ταχυδρομήθηκε στις 15 Οκτώβρη. Αποδέκτης του ήταν ο George Lusk ο οποίος το παρέλαβε στις 16 του ίδιου μήνα. Ο Lusk άνοιξε ένα μικρό κουτί, όπου μέσα βρήκε ένα ανθρώπινο νεφρό, που είχε διατηρηθεί σε αιθανόλη, όπως είπε αργότερα ένας γιατρός. Ένα από τα νεφρά της Eddowes πράγματι είχε αφαιρεθεί από τον δολοφόνο. Αυτός που έγραψε το γράμμα ισχυρίζεται πως είχε τηγανίσει και φάει το άλλο νεφρό. Σχετικά με το αν το νεφρό ανήκε όντως στην Eddowes ή ήταν απλά μια κακόγουστη μακάβρια φάρσα υπάρχουν ακόμα διαφωνίες.
Πηγές
Κατηγορία:Βρετανοί κατά συρροή δολοφόνοι
Νίκος Ιωαννίδης
Ο Νίκος Ιωαννίδης (Ρέμσαϊντ, Γερμανία, 26 Απριλίου 1994) είναι Έλληνας ποδοσφαιριστής, ο οποίος αγωνίζεται ως επιθετικός για τον Απόλλωνα Σμύρνης.
Σε συλλογικό επίπεδο
Αν και γεννημένος στη Γερμανία, ο Νίκος Ιωαννίδης ήρθε σε πολύ μικρή ηλικία στην Ελλάδα και έκανε τα πρώτα του ποδοσφαιρικά βήματα στην ομάδα του Πανδραμαϊκού. Κατά τη διάρκεια της παρουσίας του στην ομάδα της Δράμας, ο Ολυμπιακός Πειραιώς έδειξε αρχικά το ενδιαφέρον του και στη συνέχεια έκανε δικό του τον παίκτη, ο οποίος και ενσωματώθηκε στα τμήματα υποδομής του ερυθρόλευκου συλλόγου.
Κατά τη διάρκεια της παρουσίας του στις ακαδημίες του Ολυμπιακού, ο Νίκος Ιωαννίδης αγωνιζόταν στα πρωταθλήματα Νέων που διοργανώνονταν υπό την αιγίδα της ελληνικής Σούπερ Λιγκ. Την περίοδο 2010-11 κατέκτησε με την ομάδα Κ17 του Ολυμπιακού το αντίστοιχο πρωτάθλημα Εφήβων ενώ και την επόμενη χρονιά η ομάδα του κατάφερε να φτάσει μέχρι την ημιτελική φάση της διοργάνωσης.
Την περίοδο 2012-13, ο Ολυμπιακός συμμετείχε στο NextGen Series, το οποίο αποτελούσε ουσιαστικά ένα Τσάμπιονς Λιγκ Νέων, με τον Νίκο Ιωαννίδη να αποτελεί τον βασικό επιθετικό της ομάδας. Το ντεμπούτο του σε αυτήν τη διοργάνωση κρίθηκε ιδιαίτερα επιτυχημένο καθώς εκτός από το γεγονός ότι ο Ολυμπιακός κατάφερε να φτάσει μέχρι την προημιτελική φάση της διοργάνωσης, ο ίδιος αναδείχθηκε πρώτος σκόρερ του ερυθρόλευκου συλλόγου πετυχαίνοντας συνολικά τρία γκολ, ένα στις 15 Νοεμβρίου του 2012 στον εντός έδρας αγώνα με αντίπαλο την αντίστοιχη ομάδα της Ολιμπίκ Μαρσέιγ (1-1) και δύο στις 28 Φεβρουαρίου 2013 στον εντός έδρας αγώνα με την αντίστοιχη ομάδα της Άντερλεχτ (2-1). Την ίδια περίοδο κατέκτησε με την ομάδα Κ20 του Ολυμπιακού το αντίστοιχο εγχώριο πρωτάθλημα Νέων.
Πραγματοποίησε το επίσημο ντεμπούτο του με την πρώτη ομάδα του Ολυμπιακού στις 18 Απριλίου 2013 και συγκεκριμένα στον νικηφόρο εντός έδρας αγώνα της ερυθρόλευκης ομάδας με αντίπαλο τον Πανθρακικό (6-2), με τον τότε προπονητή της ομάδας Μίτσελ Γκονθάλεθ να τον περνάει ως αλλαγή στο 69ο λεπτό, στη θέση του Κώστα Μήτρογλου.
Οι πολύ καλές εμφανίσεις του με την ομάδα νέων του Ολυμπιακού τόσο στις εγχώριες διοργανώσεις, όσο και στο NextGen Series οδήγησαν τον προβιβασμό του νεαρού Έλληνα στην πρώτη ομάδα του συλλόγου, ωστόσο παρά το γεγονός ότι αρχικά είχε αποφασιστεί να συμμετέχει στην προετοιμασία της ομάδας για την περίοδο 2013-14, τελικά προτιμήθηκε να δοθεί δανεικός για έναν χρόνο στη γερμανική Χάνσα Ρόστοκ, προκειμένου να αποκομίσει επίσημες συμμετοχές αλλά και εμπειρίες. Το ξεκίνημα του διεθνούς Έλληνα άσσου στη Χάνσα Ρόστοκ ήταν εντυπωσιακό, καθώς στις πρώτες έξι εμφανίσεις του είχε καταφέρει να πετύχει τέσσερα γκολ. Ο Νίκος Ιωαννίδης μετά το τέλος του δανεισμού του στη γερμανική ομάδα επέστρεψε στον Ολυμπιακό έχοντας καταφέρει προηγουμένως να πετύχει 6 γκολ σε 30 εμφανίσεις.
Το καλοκαίρι του 2014, η διοίκηση του Ολυμπιακού ανακοίνωσε τον διετή δανεισμό του στην ολλανδική Τσβόλε, από την οποία αποχώρησε όμως τον Ιανουάριο του 2015, για να παραχωρηθεί εκ νέου ως δανεικός στη δεύτερη ομάδα της Μπορούσια Ντόρτμουντ.
Τον Ιανουάριο του 2016 αποκτήθηκε ως ελεύθερος από τον Αστέρα Τρίπολης, υπογράφοντας συμβόλαιο συνεργασίας μέχρι το καλοκαίρι του 2018. Στη δέκατη εμφάνισή του ενάντια στη Βέροια, πέτυχε το νικητήριο γκολ για την ομάδα του. Αποχώρησε τελικά το καλοκαίρι του 2017 με απολογισμό 36 συμμετοχές πρωταθλήματος και 6 τέρματα.
Το καλοκαίρι του 2017 συμφώνησε με την ουγγρική Ντιόσγκιορι.
Στις εθνικές ομάδες
Ο Νίκος Ιωαννίδης έχει κληθεί σε όλες τις μικρότερες εθνικές ομάδες της Ελλάδας. Συγκεκριμένα, έχει πραγματοποιήσει τρεις εμφανίσεις στην Παίδων (Κ-17) (το ντεμπούτο του πραγματοποιήθηκε στις 23 Μαρτίου 2011, στον νικηφόρο εντός έδρας φιλικό αγώνα με την αντίστοιχη εθνική ομάδα της Λετονίας με 2-0), τρεις στην Κ-18 το 2012, δέκα συμμετοχές (και τρία τέρματα) στην Νέων (Κ-19) (2012-13), ενώ έχει 11 συμμετοχές και επτά τέρματα με την Ελπίδων (Κ-21) (2015-16).
Πηγές
Κατηγορία:Έλληνες ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Εθνικής Ελλάδας Κ17 Κατηγορία:Ποδοσφαιριστές Εθνικής Ελλάδας Κ19 Κατηγορία:Ποδοσφαιριστές Εθνικής Ελλάδας Κ21 Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές ΦΚ Χάνσα Ρόστοκ Κατηγορία:Ποδοσφαιριστές ΠΕΚ Ζβόλε Κατηγορία:Ποδοσφαιριστές Αστέρα Τρίπολης Κατηγορία:Ποδοσφαιριστές Ντιόσγκιορι ΒΤΚ Κατηγορία:Ποδοσφαιριστές Σούπερ Λιγκ Ελλάδας Κατηγορία:Έλληνες ποδοσφαιριστές στο εξωτερικό Κατηγορία:Ποδοσφαιριστές Α΄ Κατηγορίας Ουγγαρίας Κατηγορία:Ποδοσφαιριστές Εθνικής Ελλάδας Κ18 Κατηγορία:Ποδοσφαιριστές Δόξας Δράμας Κατηγορία:Ποδοσφαιριστές Απόλλων Σμύρνης Κατηγορία:Ποδοσφαιριστές ΚΣ Μαρίτιμο Κατηγορία:Ποδοσφαιριστές 3. Λίγκα Κατηγορία:Ποδοσφαιριστές Έρεντιβιζι Κατηγορία:Γερμανοί ελληνικής καταγωγής Κατηγορία:Ξένοι ποδοσφαιριστές στην Ολλανδία
Κυβέρνηση της Ελλάδας
Κυβέρνηση της Ελληνικής Δημοκρατίας ονομάζεται το συλλογικό όργανο της ελληνικής πολιτείας που έχει ως αποστολή του τον καθορισμό και την κατεύθυνση της γενικής πολιτικής της χώρας, σύμφωνα με τους ορισμούς του Συντάγματος και των νόμων.
Η κυβέρνηση είναι το ανώτατο όργανο, μετά τον πρόεδρο της δημοκρατίας, της εκτελεστικής εξουσίας και ουσιαστικά το μοναδικό κυρίαρχο όργανο για τη διακυβέρνηση του κράτους, αφού ο Πρόεδρος της Δημοκρατίας δεν συμμετέχει στη λήψη πολιτικών αποφάσεων. Την κυβέρνηση αποτελεί το Υπουργικό Συμβούλιο που απαρτίζεται από τον πρωθυπουργό και τους υπουργούς. Οι υφυπουργοί κατά το Σύνταγμα μπορεί να αποτελούν μέλη της κυβέρνησης, η ισχύουσα νομοθεσία όμως δεν τους περιλαμβάνει σε αυτή. Στην κυβέρνηση δεν συμμετέχει ο πρόεδρος της Βουλής.
Εκτός από το Υπουργικό Συμβούλιο, προβλέπονται και λειτουργούν και άλλα συλλογικά κυβερνητικά όργανα, όπως η Κυβερνητική Επιτροπή, το Κυβερνητικό Συμβούλιο Εθνικής Ασφάλειας (ΚΥ.Σ.Ε.Α.), η Επιτροπή Θεσμών, η Επιτροπή Οικονομικής και Κοινωνικής Πολιτικής, η Επιτροπή Μεγάλων Έργων και Υποδομών και η Επιτροπή για τον Καθορισμό της Στρατηγικής και την Ανάπτυξη της Πληροφορικής, τα οποία επεξεργάζονται ειδικότερα θέματα κυβερνητικής πολιτικής.
Πρώτη κυβέρνηση του ελληνικού κράτους υπήρξε το Εκτελεστικό του 1822 του οποίου ήρχετο ο Αλέξανδρος Μαυροκορδάτος.
Σχηματισμός κυβέρνησης
Μετά τις βουλευτικές εκλογές, ο πρόεδρος της δημοκρατίας διορίζει πρωθυπουργό τον αρχηγό του κόμματος που διαθέτει την απόλυτη πλειοψηφία των εδρών (τουλάχιστον 151) στη Βουλή των Ελλήνων και με πρότασή του τα υπόλοιπα μέλη της κυβέρνησης και τους υφυπουργούς. Σε περίπτωση που κανένα κόμμα δεν διαθέτει την απόλυτη πλειοψηφία των εδρών στη Βουλή, ακολουθείται η διαδικασία των διερευνητικών εντολών προς τους αρχηγούς των τριών μεγαλύτερων σε κοινοβουλευτική δύναμη κομμάτων, για να διακριβωθεί η δυνατότητα σχηματισμού κυβέρνησης που να απολαύει της εμπιστοσύνης της Βουλής. Αν οι εντολές δεν τελεσφορήσουν, συγκαλείται από τον πρόεδρο της δημοκρατίας το "συμβούλιο των πολιτικών αρχηγών" και, αν τελικά επιβεβαιωθεί η αδυναμία σχηματισμού κυβέρνησης, επιδιώκεται ο σχηματισμός κυβέρνησης από όλα τα κόμματα της Βουλής για τη διενέργεια εκλογών και στη συνέχεια διαλύεται η Βουλή. Αν αποτύχει και η τελευταία αυτή προσπάθεια, ο σχηματισμός κυβέρνησης όσο το δυνατόν ευρύτερης αποδοχής για τη διενέργεια εκλογών ανατίθεται στον πρόεδρο ενός των τριών ανωτάτων δικαστηρίων της χώρας (Συμβουλίου της Επικρατείας, Αρείου Πάγου, Ελεγκτικού Συνεδρίου) και στη συνέχεια διαλύεται η Βουλή και προκηρύσσονται εκ νέου εκλογές.
Παραίτηση κυβέρνησης
Είναι η σύμφωνα με το άρθρο 38 του Συντάγματος, η μονομερής δήλωση της κυβέρνησης διά του επικεφαλής της (του πρωθυπουργού) και ζητά από τον Πρόεδρο της Δημοκρατίας την απαλλαγή των καθηκόντων της. Επίσης, ο Πρόεδρος της Δημοκρατίας απαλλάσει από τα καθήκοντά της την κυβέρνηση, άμα η Βουλή των Ελλήνων, αποσύρει την εμπιστοσύνη της προς την κυβέρνηση.
Σε αμφότερες τις περιπτώσεις ο Πρόεδρος της Δημοκρατίας έχει δέσμια αρμοδιότητα να πραγματοποιήσει τις παραπάνω ενέργειες. Ύστερα από τις ενέργειες του ΠτΔ εφαρμόζονται οι διατάξεις των παραγράφων 2, 3 και 4 του άρθρου 37 του Συντάγματος.
Σύνθεση Υπουργικού Συμβουλίου
Το Υπουργικό Συμβούλιο αποτελείται από τον πρωθυπουργό και τους υπουργούς, στους οποίους περιλαμβάνονται και οι αναπληρωτές υπουργοί και οι υπουργοί επικρατείας (υπουργοί άνευ χαρτοφυλακίου κατά το Σύνταγμα). Οι υφυπουργοί δεν αποτελούν μέλη του Υπουργικού Συμβουλίου (άρθρο 1 παρ. 2 Κώδικα Κυβέρνησης, Π.Δ. 63/2005), μπορεί όμως να προσκαλούνται στις συνεδριάσεις του χωρίς δικαίωμα ψήφου. Το Υπουργικό Συμβούλιο μπορεί να περιλαμβάνει επίσης και έναν ή περισσότερους αντιπροέδρους, που διορίζονται μετά από πρόταση του πρωθυπουργού και πρέπει, κατά το Σύνταγμα, να είναι υπουργοί (άρθρο 81 παρ. 1).
Σειρά τάξης υπουργείων
H σειρά τάξης των υπουργείων της Κυβέρνησης της Ελλάδας σήμερα καθορίζεται ως εξής:
Ποινική ευθύνη μελών της κυβέρνησης και υφυπουργών
Επιπλέον απόκλιση μέχρι το ν. 3961/2011 αποτελούσε και η σύντμηση της προθεσμίας παραγραφής των εν λόγω εγκλημάτων στα 5 έτη από το χρόνο τέλεσής τους. Με τον νόμο αυτό ευθυγραμμίστηκε το συγκεκριμένο ζήτημα με τις κοινές διατάξεις του Ποινικού Κώδικα, δηλαδή παραγραφή των πλημμελημάτων σε 5 έτη και των κακουργημάτων σε 15 ή 20 έτη, αναλόγως αν απειλείται ποινή πρόσκαιρης ή ισόβιας κάθειρξης. Επίσης επετράπη η επιβολή περιοριστικών όρων (καταβολή εγγύησης, υποχρέωση εμφάνισης κατά διαστήματα στις αρχές κλπ) σύμφωνα με τις κοινές διατάξεις του Κώδικα Ποινικής Δικονομίας, αναγκαστικών μέτρων που πριν τη θέση σε ισχύ του τελευταίου νόμου απαγορεύονταν.
Τέλος, σύμφωνα με το άρθρο 47 παρ. 2 του Συντάγματος, ο Πρόεδρος της Δημοκρατίας μπορεί να απονέμει χάρη σε υπουργό που καταδικάστηκε σύμφωνα με τα ανωτέρω μόνο με τη συγκατάθεση της Βουλής. Τέτοια συγκατάθεση της Βουλής δόθηκε στις 26/11/1993 επί του αιτήματος του υπουργού δικαιοσύνης Γεώργιου Κουβελάκη προκειμένου να κινηθεί η διαδικασία έκδοσης του Προεδρικού Διατάγματος απονομής χάρης στον πρώην υπουργό οικονομικών Δημήτρη Τσοβόλα και άρσης των συνεπειών της καταδίκης του.
Γενική Γραμματεία της κυβέρνησης
Η Γενική Γραμματεία της κυβέρνησης αποτελεί αυτοτελή δημόσια υπηρεσία υπαγόμενη απευθείας στον πρωθυπουργό, στην οποία προΐσταται γενικός γραμματέας. Κύριος σκοπός της είναι να υποστηρίζει το έργο του πρωθυπουργού και της κυβέρνησης κατά την άσκηση των αρμοδιοτήτων τους και να παρέχει γραμματειακή υποστήριξη στο Υπουργικό Συμβούλιο, τα λοιπά συλλογικά κυβερνητικά όργανα και τις διυπουργικές επιτροπές.
Η Γενική Γραμματεία της κυβέρνησης διαρθρώνεται στα εξής Γραφεία: το Ιδιαίτερο Γραφείο του Γενικού Γραμματέα, το Νομικό Γραφείο, το Γραφείο Καλής Νομοθέτησης, το Γραφείο Συντονισμού και Θεσμικών Θεμάτων, το Γραφείο Διεθνών και Κοινοτικών Θεμάτων και το Γραφείο Διοικητικής και Οικονομικής Υποστήριξης. Επιπλέον σε αυτήν υπάγονται, μεταξύ άλλων, η Κεντρική Νομοπαρασκευαστική Επιτροπή (ΚΕ.Ν.Ε.) και η Κεντρική Επιτροπή Κωδικοποίησης (Κ.Ε.Κ.), η οποία θα υποκατασταθεί από την Επιτροπή Κωδικοποιήσεων και Αναμόρφωσης του Δικαίου (Ε.Κ.Α.Δ.) σύμφωνα με τον ν. 4048/2012.
Εξωτερικοί σύνδεσμοι
Κατηγορία:Πολιτική της Ελλάδας
Ναυάγιο στα ανοικτά της Πύλου (2023)
Το ναυάγιο στα ανοικτά της Πύλου συνέβη σε διεθνή ύδατα ανοικτά της Πύλου δύο ώρες μετά τα μεσάνυχτα της 14ης Ιουνίου 2023 σε αλιευτικό σκάφος που εκτιμάται ότι μετέφερε περίπου 750 μετανάστες. Κατά την επιχείρηση διάσωσης από τις ελληνικές αρχές διασώθηκαν 104 άτομα, μεταξύ των οποίων Αιγύπτιοι, Σύροι, Πακιστανοί, Αφγανοί και Παλαιστίνιοι, ενώ ανασύρθηκαν 82 νεκροί. Εκατοντάδες άλλοι αγνοούνται.
Μεταναστευτική κρίση
Από τον Πρώτο Λιβυκό Εμφύλιο Πόλεμο το 2011 και μετά η Λιβύη ήταν ένα από τα κύρια σημεία στάσης για τις επιχειρήσεις διακίνησης ανθρώπων στην Ευρώπη. Η συνεχιζόμενη κρίση στη Λιβύη, παράλληλα με την αστάθεια στις γειτονικές χώρες, επέτρεψε σε διακινητές τη μετακίνηση μεταναστών και προσφύγων από τη Μεσόγειο προς την Ευρώπη.
Ο θαλάσσιος δρόμος της Βόρειας Αφρικής προς την Ιταλία για μετανάστες και πρόσφυγες που επιδιώκουν να φτάσουν στην Ευρώπη έχει χαρακτηριστεί ως ο πιο επικίνδυνος παγκοσμίως από τον Διεθνή Οργανισμό Μετανάστευσης, ο οποίος έχει καταγράψει 21.000 θανάτους από το 2014. Οι διακινητές συνωστίζουν τους μετανάστες σε μη αξιόπλοα πλοία, συχνά κλειδωμένους σε αμπάρια για πολυήμερες διαδρομές. Κατευθύνονται προς την Ιταλία, καθώς είναι πιο κοντά στη Δυτική Ευρώπη παρά στην Ελλάδα. Αυτές οι θαλάσσιες διαδρομές διακίνησης ανθρώπων προς την Ευρώπη παρουσιάζουν έναν αυξανόμενο αριθμό θανατηφόρων ατυχημάτων: 3.800 άνθρωποι έχασαν τη ζωή τους το 2022 ενώ διέσχιζαν διαδρομές από τη Μέση Ανατολή και τη Βόρεια Αφρική, εκ των οποίων 3.789 πέθαναν σε θαλάσσιες διαδρομές μέσα και γύρω από την περιοχή. Στις 26 Φεβρουαρίου 2023, τουλάχιστον 94 άνθρωποι έχασαν τη ζωή τους όταν μια ξύλινη βάρκα από τη Σμύρνη της Τουρκίας, βυθίστηκε στα ανοιχτά του Κούτρο στη Νότια Ιταλία στο πιο θανατηφόρο θαλάσσιο περιστατικό της Μεσογείου του 2023 μέχρι εκείνο το σημείο.
Η διαδρομή του πλοίου
Το σκάφος, που ονομαζόταν Andrianna, είχε αναχωρήσει από το Τομπρούκ της Λιβύης στις 10 Ιουνίου 2023, μεταφέροντας πολύ περισσότερους ανθρώπους από τη χωρητικότητά του. Το σκάφος ήταν αλιευτικό, εκτιμήθηκε ότι ήταν μήκους περίπου 20 έως 30 μέτρων και είχε προορισμό την Ιταλία.
Η εθελοντική οργάνωση διάσωσης θαλασσίων προσφύγων Alarm Phone, ανακοίνωσε ότι έλαβε κλήση κινδύνου από σκάφος, που βρισκόταν στην ίδια γενική περιοχή με αυτό που βυθίστηκε, αλλά δεν ήταν σαφές αν ήταν το ίδιο σκάφος. Ο Διεθνής Οργανισμός Μετανάστευσης (IOM) υπολόγισε ότι στο αλιευτικό επέβαιναν περίπου 400 άτομα, ενώ ο αντιδήμαρχος Καλαμάτας, Γιάννης Ζαφειρόπουλος, δήλωσε ότι ήταν πάνω από 500.
Στις 13 Ιουνίου, η Ιταλική Ακτοφυλακή ειδοποίησε τις ελληνικές αρχές και την υπηρεσία προστασίας των συνόρων της Ευρωπαϊκής Ένωσης, Frontex, για ένα επερχόμενο σκάφος σε κίνδυνο. Συγκεκριμένα, οι Ιταλοί ενημέρωσαν τους Έλληνες για τις ιδιόμορφες κινήσεις του σκάφους. Το Λιμενικό Σώμα − Ελληνική Ακτοφυλακή ανακοίνωσε ότι αεροσκάφη της Frontex και δύο εμπορικά πλοία εντόπισαν το σκάφος να πλησιάζει βόρεια με υψηλές ταχύτητες, προκαλώντας την αποστολή περισσότερων αεροσκαφών και θαλασσίων σκαφών. Προσφορές για βοήθεια έγιναν στο πλοίο, αλλά απορρίφθηκαν, σύμφωνα με το Λιμενικό.
Το απόγευμα, ένα από τα εμπορικά πλοία πλησίασε το Andrianna και του πρόσφερε βοήθεια, αλλά οι επιβάτες το αρνήθηκαν. Ένα άλλο εμπορικό πλοίο, αργότερα, έκανε το ίδιο και έλαβε την ίδια απάντηση. Περιπολικό του Λιμενικού προσέγγισε το βράδυ το σκάφος και επιβεβαίωσε την παρουσία μεγάλου αριθμού μεταναστών. Οι μετανάστες αρνήθηκαν και πάλι οποιαδήποτε βοήθεια, δηλώνοντας ότι επιθυμούσαν να συνεχίσουν στην Ιταλία. Και στις τρεις περιπτώσεις, οι μετανάστες δήλωσαν ότι ήθελαν φαγητό και νερό, τα οποία παρείχαν το ελληνικό περιπολικό και ένα εμπορικό πλοίο με σημαία Μάλτας. Η ελληνική περίπολος συνόδευσε αργότερα το σκάφος.
To Λιμενικό έδωσε στη δημοσιότητα αεροφωτογραφίες που δείχνουν τα υπερφορτωμένα καταστρώματα του σκάφους ώρες πριν βυθιστεί. Σε δηλώσεις του, ο εκπρόσωπος τύπου υποστήριξε ότι το σκάφος και οι επιβάτες του είχαν αρνηθεί τη βοήθεια επειδή ο προορισμός τους ήταν η Ιταλία και έτσι τα λιμενικά σκάφη έμειναν πίσω, σε περίπτωση που χρειαζόταν βοήθεια.
Γύρω στη 1:40 π.μ.(EEST) στις 14 Ιουνίου, το Λιμενικό ενημερώθηκε ότι η μηχανή του Andrianna είχε υποστεί βλάβη. Στη συνέχεια και αφού έλαβαν έκκληση για βοήθεια, αξιωματικοί του Λιμενικού πλησίασαν το πλοίο και δήλωσαν ότι ακολούθως «είδαν τη βάρκα να στρίβει δεξιά, μετά μια απότομη αριστερή στροφή και μετά μια άλλη δεξιά τόσο μεγάλη που προκάλεσε την ανατροπή του σκάφους». Περίπου 10 με 15 λεπτά αργότερα, το Andrianna βυθίστηκε περίπου 50 μίλια (80 χλμ) από τις ακτές της Πύλου, σε μια περιοχή βάθους 4.000 έως 5.200 μέτρων).
Το Alarm Phone επικοινώνησε με άτομα που βρίσκονταν στο πλοίο αργά τη νύχτα, που του έλεγαν ότι ο καπετάνιος είχε εγκαταλείψει το πλοίο. Το Λιμενικό ανέφερε ότι κανείς από τους επιβαίνοντες δεν φορούσε σωσίβιο.
Η στάση του Λιμενικού Σώματος
Στοιχεία, που έφερε στη δημοσιότητα το BBC, αμφισβήτησαν την εκδοχή του Λ.Σ. - ΕΛ.ΑΚΤ. που υποστήριξε επανειλημμένα ότι το αλιευτικό έπλεε προς την Ιταλία χωρίς πρόβλημα και έτσι δεν χρειάστηκε επιχείρηση διάσωσης. Επιζώντες του ναυαγίου κατέθεσαν ότι το σκάφος του Λιμενικού Σώματος επιχείρησε να ρυμουλκήσει το σκάφος και λίγα λεπτά αργότερα το αλιευτικό πήρε επικίνδυνη κλίση και ανατράπηκε. Τη θέση αυτή διατύπωσε και ο απεσταλμένος του ΟΗΕ για τους Πρόσφυγες στη Μεσόγειο, Βίνσετ Κότσετελ, δηλώνοντας στο CNN ότι υπάρχουν μαρτυρίες για «ελιγμό από σκάφος της ακτοφυλακής ώστε να απομακρύνει το πλοίο από την ελληνική περιοχή έρευνας και διάσωσης ώστε να κατευθυνθεί σε άλλη χώρα». Ακολούθησαν σειρά δημοσιευμάτων και άλλων διεθνών ΜΜΕ στο ίδιο πλαίσιο, όπως των The New York Times, Le Monde, Al Jazeera κ.ά.